Ärge üritagegi väita, et teid ei ole hoiatatud :P. Ma ju ütlesin. Et kindlasti tuleb veel mõni rabarberikook. No olgu - rohkem võib-olla tõesti mitte, sest tegin rabarberi täitsa lagedaks, nüüd hakkame teist saaki ootama. Aga kõnealune kook sündis vajadusest tähistada üht sünnipäeva (palju õnne, Anne!) -  mis sellest, et sünnipäevalast ennast kohal polnud, kook peab ju ometigi ikka olema. Koogi valis välja Lena, kellele andsin hunniku kokaraamatuid ette ja käskisin valida, tingimusel, et sisaldaks rabarberit ja oleks valmistatav ainetest, mis mul kodus olemas. Et tulemuseks oli vali protest valikuraskuste teemal, piirasin valikuvõimalused ainult ühe raamatuga - "Rabarberikoogid ja -magustoidud". Sealt seega retsept pärit ongi. (Ja kõiki ained muidugi siiski ei olnud olemas - jogurtit tuli naabrinaiselt  laenamas käia   ).